
	    COMISIA PENTRU POLITICĂ                                                                     

       ECONOMICĂ, REFORMĂ

             ŞI PRIVATIZARE

    
	  Bucureşti, 14.10.2008


  Nr. 21/153
  PL-x  561                                                                                                     
                                               

                      
	                                                                   


RAPORT

asupra proiectului de Lege pentru modificarea şi completarea 
Ordonanţei de urgenţă a Guvernului nr.104/2002 privind regimul vamal al mărfurilor comercializate în regim duty-free

În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia pentru politică economică, reformă şi privatizare a fost sesizată, spre dezbatere în fond, cu proiectul de Lege pentru modificarea şi completarea Ordonanţei de urgenţă a Guvernului nr.104/2002 privind regimul vamal al mărfurilor comercializate în regim duty-free, trimis cu adresa nr. PL-x 561 din              24 septembrie 2008, înregistrată sub nr. 21/153 din 26 septembrie 2008.
Potrivit prevederilor art. 75 din Constituţia României, republicată, şi  ale art.92 alin. (9) pct. 1 din Regulamentul Camerei Deputaţilor, republicat, cu modificările ulterioare, Camera Deputaţilor este Cameră decizională.
Senatul, în calitate de primă Cameră sesizată, a adoptat prezenta iniţiativă legislativă, în şedinţa din  17 septembrie 2008.

Consiliul Legislativ a avizat favorabil propunerea legislativă cu unele observaţii şi propuneri, conform avizului nr.371 din  24 martie 2008.
 Guvernul, prin punctul de vedere transmis cu adresa nr.1068 din 19 mai 2008,  nu susţine adoptarea acestei iniţiative legislative.
Propunerea legislativă supusă dezbaterii are ca obiect de reglementare modificarea Ordonanţei de urgenţă a Guvernului nr.104/2002 privind regimul vamal al mărfurilor comercializate în regim duty-free, aprobată cu modificări prin Legea nr.132/2003, cu modificările şi completările ulterioare, intervenţiile legislative vizând încetarea activităţii în magazinele duty-free care funcţionează în punctele de trecere a frontierei de stat terestre şi navale, în termen de 90 de zile de la data intrării în vigoare a prezentei legi.

Pentru mărfurile provenite din import, care se vând în valută în regim duty-free, prin magazinele situate în punctele de control pentru trecerea frontierei de stat din aeroporturile internaţionale, propunerea legislativă prevede că acestea se pot comercializa în magazine autorizate şi la bordul navelor şi aeronavelor care efectuează trafic extern de pasageri, fiind scutite de la plata taxelor vamale.
În conformitate cu prevederile art. 61 din Regulamentul Camerei Deputaţilor, republicat, cu modificările ulterioare, membrii Comisiei au examinat iniţiativa legislativă mai sus menţionată în şedinţa din                       14 octombrie 2008. 

La dezbaterea acestei propuneri legislative, din totalul de 23 de membri ai Comisiei pentru politică economică, reformă şi privatizare la şedinţă au participat toţi deputaţii.
În urma examinării oportunităţii iniţiativei legislative şi a opiniilor exprimate de către membrii Comisiei s-a constatat că, în acest moment, în România, magazinele de duty-free funcţionează numai pentru relaţia cu statele care nu sunt membre ale Uniunii Europene, şi anume Serbia, Republica Moldova şi Ucraina, precum şi la bordul navelor şi aeronavelor care au destinaţie un stat terţ.

De asemenea, propunerea legislativă de desfiinţare a magazinele aflate la frontierele terestre şi navale cu aceste state şi păstrarea numai a celor aflate în aeroporturile internaţionale nu reprezintă o acţiune care să implice dreptul comunitar, legiuitorul intern fiind competent să elaboreze norme proprii în funcţie de interesele şi realităţile naţionale. 
Totodată, referitor la magazinele duty-free care funcţionează în punctele de trecere a frontierei de stat terestre şi navale cu ţări terţe, s-a evidenţiat lipsa unor elemente concrete care certifică implicaţiile negative ale existenţei acestora (acte de control şi alte măsuri specifice prevăzute de reglementările legale în vigoare) şi lipsa unor reacţii negative din partea celorlalte state membre ale Uniunii Europene. În ceea ce priveşte încetarea activităţii acestor magazine, s-a semnalat faptul că va atrage pierderi financiare la bugetul general consolidat.
Faţă de considerentele menţionate mai sus, membrii Comisiei au hotărât, cu unanimitate de voturi, să propună plenului Camerei Deputaţilor respingerea proiectului de Lege pentru modificarea şi completarea Ordonanţei de urgenţă a Guvernului nr.104/2002 privind regimul vamal al mărfurilor comercializate în regim duty-free.

 În raport cu obiectul şi conţinutul său, proiectul de lege face parte din categoria legilor ordinare.
   PREŞEDINTE

  Mihai TUDOSE                                                   

                                                           SECRETAR

                                                           Cornel POPA  

                                                                                                                                                   Consilier  parlamentar                                        Graziella  Segărceanu   

BIROUL  PERMANENT 
 AL

CAMEREI  DEPUTAŢILOR

       Vă înaintăm, alăturat, RAPORTUL asupra proiectul de Lege pentru modificarea şi completarea Ordonanţei de urgenţă a Guvernului nr.104/2002 privind regimul vamal al mărfurilor comercializate în regim duty-free, trimis, spre dezbatere în fond, cu adresa nr. PL-x 561 din                           24 septembrie 2008, înregistrată sub nr. 21/153 din 26 septembrie 2008, Camera Deputaţilor fiind Cameră decizională. 
       În raport cu obiectul şi conţinutul său, proiectul de lege face parte din categoria legilor ordinare.

